Sibylle Lewitscharoff

Awdures Almaenig oedd Sibylle Lewitscharoff (16 Ebrill 1954 – 13 Mai 2023) sy'n cael ei hystyried yn nodigedig am ei gwaith fel dramodydd, am ennill Gwobr Georg Büchner yn 2013 ac am ei thair nofel Pong (1998), Apostoloff (2009) a Blumenberg (2011).

Fe'i ganed yn Stuttgart ar 16 Ebrill 1954 i dad Bwlgaraidd, a oedd yn feddyg, a mam Almaenaidd. Cyflawnodd ei thad hunanladdiad pan oedd Sibylle yn naw mlwydd oed.Lewitscharoff wins Büchner Prize for 'narrative fantasy'Deutsche Welle. 4 Mehefin 2013. at Wecite. 

Ar ôl graddio mewn astudiaethau crefyddol ym Mhrifysgol Rydd Berlin, bu'n byw yn Buenos Aires a Pharis cyn dychwelyd i Berlin lle bu'n gweithio fel gwerthwr llyfrau, hyd at 2000.[Sibylle Lewitscharoff – A True, Witty and Meaning-Giving Power of Language] Goethe.de. Adalwyd 28 Medi 2014. Archived at Webcite.

Dechreuodd Lewitscharoff ei gyrfa fel awdur trwy ysgrifennu ar gyfer radio, gan gynnwys dramâu radio. Cyhoeddwyd ei llyfr cyntaf, 36 Gerechte, yn 1994.

Yn 1998, cyhoeddodd ei nofel gyntaf Pong. Mae'r nofel wedi'i henwi ar ôl ei phrif gymeriad - dyn sydd wedi cael ei ddehongli gan rai adolygwyr fel gwallgofddyn, ac o bosibl heb fod yn gwbl ddynol. Cafodd ei enw oherwydd ei allu i adlamu o broblem i broblem, fel pêl; rhywbeth sydd wedi'i gysylltu â'i enedigaeth. Ei obsesiwn yw perffeithrwydd dynol, yn enwedig merched, ac mae'n cael ei bortreadu fel casäwr gwragedd. Daw'r llyfr i ben gyda chri llawen Pong wrth iddo gyflawni hunanladdiad trwy neidio o'r to i'r ddaear. Cafodd y llyfr ei ganmol am ei iaith chwareus ac enillodd Wobr Ingeborg Bachmann.Benedikt Jager Sibylle Lewitscharoff  Store Norske Leksikon. Adalwyd 15 Mawrth 2015Nele Hempel (1999) Adolygiad: Pong by Sibylle Lewitscharoff  World Literature Today, Vol 73, nb. 4. Via Jstor.

Cyhoeddodd y nofel Consummatus yn 2006, teitl a ddaw o eiriau olaf Iesu Grist ar y groes yn ôl Efengyl Ioan: consummatum est ("Gorffennwyd"). Y prif gymeriad yw athro Almaeneg Ralph Zimmermann ac mae'r llyfr yn dilyn ei fonolog wrth iddo, un dydd Sadwrn, eistedd ar ei ben ei hun yfed fodca a choffi mewn caffi yn Stuttgart. Mae ei feddyliau'n tin ymdroi llawer o gwmpas marwolaeth ei rieni mewn damwain, ei gariad Johanna (Joey), yn ogystal ag eiconau pop fel Andy Warhol, Jim Morrison ac Edie Sedgwick.

Bu farw o sglerosis ymledol ym Merlin, yn 69 oed.

Barn bersonol
Yn y gorffennol, mae wedi gwrthwynebu ffrwythloni artiffisial,  ffrwythloni drwy ddirprwy (surrogacy), gan alw plant a genhedlwyd yn y modd hwn yn "greaduriaid y cyfnos", "hanner dynol, hanner artiffisal, dwn-i-ddim-beth".  

Pan ofynwyd iddi pwy oedd ei hoff awduron, fe nododd: Johann Wolfgang von Goethe, Friedrich Schiller, Gottfried Keller, Karl Philipp Moritz, Clemens Brentano a Bettina Brentano. Ei ffefryn yw Clemens Brentano.

 Aelodaeth 
Bu'n  aelod o Ganolfan PEN yr Almaen, Academy of Arts, Berlin, Academi Celfyddydau'r GDR, Academi Iaith a Barddoniaeth Almaeneg, Academi Celfyddydau Cain Bafaria am rai blynyddoedd.

Anrhydeddau

Cadw lle i'r bot

Cyfeiriadau

Categori:Llenorion Almaenig
Categori:Genedigaethau 1954
Categori:Marwolaethau 2023
Categori:Merched yr 20fed ganrif
Categori:Pobl fu farw o sglerosis ymledol
Categori:Pobl o Stuttgart